|  |  |
| --- | --- |
| http://localhost/zemljiste/img/rte/grb_opc.gif | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **OPĆINA IVANSKA**  **NAČELNIK** |

Klasa: 810-01/14-01/1

Urbroj:2110/02-02-14-1

Ivanska, 04.veljače 2014.

Na temelju članka 29.Zakona o zaštiti i spašavanju (“ Narodne novine“broj 174/04.,79/07.,38/09. i 127/10.i članka 48.Statuta općine Ivanska (Službeni vjesnik br. 01/13 i 11/13), a u skladu s Procjenom ugroženosti stanovništva, materijalnih i kulturnih dobara te okoliša od katastrofa i velikih nesreća za područje Općine Ivanska, načelnik općine donosi

**ODLUKU**

**o određivanju operativnih snaga zaštite i spašavanja**

**i pravnih osoba od interesa za zaštitu i spašavanje**

**za Općinu Ivanska**

**I.**

**Ovom odlukom određuju se Operativne snage zaštite i spašavanja Općine Ivanska, kako slijedi:**

* Stožer zaštite i spašavanja Općine Ivanska
* Postrojbe civilne zaštite Općine Ivanska
* Dobrovoljna vatrogasna društva na području Općine Ivanska : DVD Donja Petrička, DVD Đurđic, DVD Gornja Petrička, DVD Ivanska, DVD Križic, DVD Samarica, DVD Srijedska, DVD Stara Plošćica,
* Komunalno poduzeće Ivankom j.d.o.o. Ivanska, S. Kolara 1,
* Crveni križ Čazma
* Lovačko društvo "Srnjak" Ivanska
* Predsjednici Mjesnih odbora na području općine Ivanska

**II.**

Operativne snage sudionici su zaštite i spašavanja, a pozivaju se mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.

Dužnost operativnih snaga je ustrojiti interventne timove zaštite i spašavanja koji će biti osposobljeni za izvršavanje namjenskih zadaća zaštite i spašavanja stanovništva, materijalnih i kulturnih dobara na cjelokupnome području Općine Ivanska.

Operativne snage dužne su u obavljanju redovitih djelatnosti planirati mjere i poduzimati aktivnosti radi otklanjanja ili umanjenja mogućnosti nastanka katastrofe i velike nesreće, te prilagođavati obavljanje redovite djelatnosti okolnostima kada je proglašena katastrofa.

**III.**

Operativnim snagama rukovodi i koordinira načelnik Općine Ivanska uz stručnu potporu Stožera zaštite i spašavanja općine Ivanska.

U katastrofama i velikim nesrećama načelnik Općine Ivanska izravno zapovijeda operativnim snagama zaštite i spašavanja Općine Ivanska .

**IV.**

Ova Odluka na snagu danom donošenja, a objavit će se u Službenom vjesniku Općine Ivanska.

NAČELNIK:

mr.sc. Josip Bartolčić, dipl.ing.v.r.